stanford-oval/wikipedia huggingface dataset:
Albert Wesker
Aiheesta muualla

Resident Evil Wiki
Resident Evil -pelisarja
| --- | --- |
Pääsarja:   Resident Evil Zero  Resident Evil  Resident Evil 2  Resident Evil 3  Resident Evil Code: Veronica  Resident Evil 4  Resident Evil 5  Resident Evil 6  Resident Evil 7  Resident Evil Village 
Gun Survivor:   Resident Evil: Survivor  Resident Evil Survivor 2 – Code: Veronica  Resident Evil: Dead Aim 
Outbreak:   Resident Evil Outbreak  Resident Evil Outbreak: File 2 
Chronicles:   Resident Evil: The Umbrella Chronicles  Resident Evil: The Darkside Chronicles 
Revelations:   Resident Evil: Revelations  Resident Evil: Revelations 2 
Uudet versiot:   Resident Evil (2002)  Resident Evil 2 (2019)  Resident Evil 3 (2020)  Resident Evil 4 (2023) 
Muut:   Resident Evil Gaiden  Resident Evil: The Mercenaries 3D  Resident Evil: Operation Raccoon City  Umbrella Corps 
Hahmot:   Chris Redfield  Jill Valentine  Albert Wesker  Leon S. Kennedy  Claire Redfield  Ada Wong  Ethan Winters  Lady Dimitrescu
Angus Barbieri

Agostino "Angus" Giuseppe A Barbieri (1939 – 7. syyskuuta 1990) oli skottilainen mies, joka tunnetaan lääketieteellisestä kokeesta, jonka aikana hän oli yhtäjaksoa syömättä 382 vuorokautta vuosien 1965 ja 1966 aikana.
Paastonsa aloittaessaan hän oli 27-vuotias ja painoi 207 kg. Barbieri sai ainoastaan monivitamiinia, C-vitamiinia ja hiivavalmistetta ensimmäisen 10 kuukauden ajan. Myöhemmin hän sai kaliumia poretabletteina ja natriumlisää. Kalorittomia nesteitä hän sai nauttia vapaasti. Hän oli aluksi sairaalahoidossa, mutta myöhemmin kotonaan ja osallistui säännöllisesti lääkärintarkastuksiin. Paastonsa lopettaessaan hän painoi 82 kg. Paastosta ei aiheutunut haittavaikutuksia. Barbieri myös piti alemman painonsa ja viiden vuoden päästä hän painoi 87 kg.
Barbieri työskenteli isänsä Joen fish and chips -liikkeessä Tayportissa Fifessa. Hän aloitti paastonsa Maryfieldin sairaalassa Dundeessa kesäkuussa 1965. Tapausta seurasivat Dundeen yliopiston tutkijat. Barbierin ruokavalioon kuului pääasiassa tee, kahvi, vesi ja kivennäisvesi. Jonkin maininnan mukaan hän alkoi käyttää sokeria tai maitoa teessä paastonsa viimeisinä kuukausina. Heinäkuussa 1966 hän nautti ensimmäisen kerran keitetyn kananmunan ja leipää voilla.
Barbieri meni naimisiin Mary Gentlen kanssa ja sai kaksi poikaa.
Ala

Ala, ALA voi tarkoittaa seuraavia
pinta-ala, geometrinen käsite
ALA, Ahvenanmaan maakunnan lyhenne
ALA, alfalinoleenihapon lyhenne
alaniini, aminohappo
ALA, American Library Association, joka jakaa mm. Newbery- ja Caldecott-lastenkirjallisuuspalkintoja
Arkkitehtitoimisto ALA, suomalainen arkkitehtitoimisto
ala, antiikin Rooman armeijan yksikkö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ala”, voi hakea sivunnimihaulla, laajalla sivunnimihaulla tai tekstihaulla.
Angus Deayton

| Angus Deayton |
| --- | --- |
 Lise Mayer ja Angus Deayton.
Henkilötiedot
Syntynyt: 6. tammikuuta 1956
Aiheesta muualla
IMDb 
Elonet
Gordon Angus Deayton (s. 6. tammikuuta 1956) on brittiläinen juontaja, näyttelijä ja käsikirjoittaja. Brittiläisen visailuohjelma Have I Got News for Youn puheenjohtajana hän oli sarjan alusta vuonna 1990 vuoteen 2002, jolloin hänet erotettiin tehtävästään. Syynä erottamiseen olivat iltapäivälehtien paljastukset Deaytoniin suhteesta prostituoituun ja huumeiden käytöstä. Erottamiseen vaikuttivat myös kilpailijajoukkueiden kapteenien Paul Mertonin ja Ian Hislopin aiheesta toistuvasti esittämät herjailut.
Näyttelijänä Deayton on esiintynyt muun muassa televisiosarjassa Toinen jalka haudassa, jossa hän esitti Victor Meldrew'n naapuria Patrick Trenchiä. Pienempiä rooleja hänellä on ollut muun muassa Mustassa Kyyssä ja Mr. Beanissä.
Angus Fairhurst

Angus Fairhurst (4. lokakuuta 1966 – 29. maaliskuuta 2008) oli englantilainen taiteilija, joka kunnostautui installaatiossa ja valokuvauksessa. Hän kuului Young British Artists -taiteilijaryhmään. Fairhurst syntyi Kentissä, Englannissa. Hän opiskeli Canterburyn taidekoulussa 1985−1986 ja valmistui Golsmithsin yliopistosta 1989. Fairhurstin tyyliin kuuluivat pilat ja asioiden visuaalinen vääristely. Hänen näyttelyitään pidettiin niin Britanniassa kuin ulkomaillakin.
29. maaliskuuta 2008 hänet löydettiin hirttäytyneenä metsästä Skotlannista.
Aarne Laine

| Aarne Laine |
| --- | --- |

Henkilötiedot
Syntynyt: 15. maaliskuuta 1916 Iisalmi
Kuollut: 5. joulukuuta 1990 (74 vuotta) Helsinki
Ammatti:  näyttelijä, ohjaaja
Aiheesta muualla
IMDb
Elonet
Aarne Oskari Laine (15. maaliskuuta 1916 Iisalmi – 5. joulukuuta 1990 Helsinki) oli suomalainen näyttelijä ja ohjaaja.
Laine syntyi Heikki ja Anna Laineen perheen kuopuksena. Hän ohjasi kaikkiaan viisi elokuvaa 1950-luvun tuntumassa. Hän oli elokuvaohjaaja-näyttelijä Edvin Laineen nuorempi veli.
Ura

Alkujaan toimittajana ja kauppiaana työskennellyt Laine alkoi sodasta vuonna 1944 palattuaan elättämään itseään ja perhettään näyttelijänä. Veljensä Edvinin ansiosta Aarne Laine sai Kymin Työväen Yhteisteatterin johtajalta Väinö Kääriäiseltä kiinnityksen. Sittemmin Laine näytteli Kotkan Maakuntateatterissa, Helsingin Kansanteatteri-Työväenteatterissa, Suomen Kansallisteatterissa, Radioteatterissa ja Pyynikin kesäteatterissa. Laine teki ensimmäisen elokuvaroolinsa vuonna 1945 elokuvassa Nokea ja kultaa. Hän esiintyi usein Edvin Laineen ohjaamissa elokuvissa ja toimi joskus niissä apulaisohjaajana. Myös Aarne Tarkaksen ohjaamissa elokuvissa Laine näytteli usein.
Laineen ensimmäinen iso rooli oli elokuvassa Prinsessa Ruusunen (1949), jossa hän näytteli kuninkaan osan. Hän teki kaikkiaan seitsemänkymmentä elokuvaosaa, joista suurin osa oli kuitenkin pieniä. Merkittävimmät elokuvaroolinsa Aarne Laine näytteli elokuvissa Tuntematon sotilas (vääpeli Korsumäki) ja Sven Tuuva (korpraali Örn). Elokuvassa Täällä Pohjantähden alla (1968) Laine näytteli Töyryn isäntää. Myös hänen poikansa Jussi Laine työskenteli elokuvassa yhtenä kuvaajista. Laineen viimeiseksi elokuvaksi jäi Akallinen mies (1986).
Aarne Laine kuoli 74-vuotiaana eturauhassyöpään joulukuussa 1990. Hänet on haudattu Maunulan uurnalehtoon Helsinkiin.
Filmografia > Ohjaukset

Kasarmin tytär (1954)
Veteraanin voitto (1955) (yhdessä Edvin Laineen kanssa)
Kukonlaulusta kukonlauluun (1955)
Vääpeli Mynkhausen (1957)
Murheenkryynin poika (1958)
Filmografia > Apulaisohjaajana

Kunnioittaen (1954)
Niskavuoren Aarne (1954)
Tuntematon sotilas (1955)
Filmografia > Näyttelijänä

Nokea ja kultaa (1945)
Kirkastuva sävel (1945)
Pikku-Matti maailmalla (1947)
Onnen-Pekka (1948)
Laulava sydän (1948)
Laitakaupungin laulu (1948)
Irmeli, seitsentoistavuotias (1948)
Kalle Aaltosen morsian (1948)
Pontevat pommaripojat (1949)
Prinsessa Ruusunen (1949)
Ruma Elsa (1949)
Katupeilin takana (1949)
Aaltoska orkaniseeraa (1949)
Professori Masa (1950)
Hallin Janne (1950)
Ratavartijan kaunis Inkeri (1950)
Rakkaus on nopeampi Piiroisen pässiäkin (1950)
Tapahtui kaukana (1950)
Isäpappa ja keltanokka (1950)
Tanssi yli hautojen (1950)
Ylijäämänainen (1951)
Rovaniemen markkinoilla (1951)
Yhden yön hinta (1952)
Suomalaistyttöjä Tukholmassa (1952)
Niskavuoren Heta (1952)
Kuollut mies kummittelee (1952)
Varsovan laulu (1953)
Pekka Puupää kesälaitumilla (1953)
Niskavuoren Aarne (1954)
Kaksi vanhaa tukkijätkää (1954)
Kunnioittaen (1954)
Rakas lurjus (1955)
Tuntematon sotilas (1955)
Pekka ja Pätkä puistotäteinä (1955)
Ryysyrannan Jooseppi (1955)
Niskavuori taistelee (1957)
Musta rakkaus (1957)
Sven Tuuva (1958)
Vatsa sisään, rinta ulos! (1959)
Pekka ja Pätkä mestarimaalareina (1959)
Ei ruumiita makuuhuoneeseen (1959)
Kovaa peliä Pohjolassa (1959)
Taas tapaamme Suomisen perheen (1959)
Skandaali tyttökoulussa (1960)
Pekka ja Pätkä neekereinä (1960)
Kankkulan kaivolla (1960)
Opettajatar seikkailee (1960)
Myöhästynyt hääyö (1960)
Miljoonavaillinki (1961)
Oksat pois... (1961)
Pinsiön parooni (1962)
Hän varasti elämän (1962)
Naiset, jotka minulle annoit (1962)
Pikku Suorasuu (1962)
Turkasen tenava! (1963)
Jengi (1963)
Totuus on armoton (1963)
Täällä Pohjantähden alla (1968)
Pohjantähti (1973)
Meiltähän tämä käy (1973)
Luottamus (1976)
Viimeinen savotta (1977)
Kolmetoista mehiläistä (1983)
Akaton mies (1983)
Akallinen mies (1986)
Al dente

Carbonarapastaa al dente.
Al dente (italiaa, suomeksi ‘hampaalle’) on ruoan kypsyysaste, jossa keitetty ruoka, kuten pasta, riisi tai vihannekset, on pinnalta pehmeää mutta sisältä vielä napakkaa ja hieman pureskeltavaa.
Jotta tuorepastasta tulisi al dente, sitä pitää keittää riittävän vähän aikaa, noin 2–4 minuuttia. Tarkka keittoaika riippuu pastalaadusta ja voi olla mainittu pakkauksessa. Jos ainesosia kuten vihanneksia on useita ja ne kypsyvät eri nopeuksilla, ne lisätään kuumennukseen oikeassa järjestyksessä, jotta ne säilyttäisivät kiinteytensä.
Alex de Angelis

| Alex de Angelis |
| --- | --- |
 Alex de Angelis voitettuaan vuoden 2010 Australian GP:n
Henkilötiedot
Syntynyt: 26. helmikuuta 1984 (ikä 40) Rimini
Kansalaisuus:   San Marino
Uratiedot
Tilastot
Aiheesta muualla
www.alexdeangelis.com
Alex de Angelis (s. 26. helmikuuta 1984 Rimini) on sanmarinolainen uransa päättänyt ratamoottoripyöräilijä, joka ajoi viimeksi MotoE-luokan Energica-tallissa kaudella 2019–2020.
Ura

Hän ajoi ensimmäisen kilpailunsa nykyisen Moto3-luokan edeltäjässä 125-kuutioisissa jo vuonna 1999. Vuodet 1999-2003 de Angelis ajoi 125-kuutioisissa ilman voittoja, kunnes siirtyi kaudeksi 2004 nykyisen Moto2-luokan edeltäjään 250-kuutioisiin. 250-kuutioisissa de Angelis ajoi neljä kautta ja voitti ensimmäisen kilpailunsa vuonna 2006 Valenciassa. Paras sijoitus sarjassa oli kolmas, joka tuli kausina 2006 ja 2007.
Kaudeksi 2008 de Angelis siirtyi pääluokkaan. Ensimmäisellä kaudellaan hän oli sarjan neljästoista eikä selviytynyt kertaakaan palkintokorokkeelle. Seuraavalla kaudella tuli jo yksi kakkossija ja sarjan kahdeksas tila.
Seuraavaksi kaudeksi de Angelis palasi kuitenkin Moto2-luokkaan. Hän ajoi kauden aikana myös kolme kilpailua pääluokassa. Moto2-luokassa hän voitti yhden kilpailun ja oli sarjan yhdestoista. De Angelis oli kauden aikana osallisena kolarissa, joka vaati japanilaiskuljettaja Shoya Tomizawan hengen de Angelisin kotikilpailussa Misanossa. Kaudella 2011 de Angelis jatkoi Moto2:sessa. Hän oli sarjan neljäs voitettuaan yhden kilpailun ja oltuaan kahdesti palkintokorokkeella. 2012 de Angelis jatkoi jälleen Moto2-sarjassa. Hän vaihtoi kesken kauden tallia Suterilta FTR:lle. Vaihdettuaan tallia de Angelis onnistui voittamaan yhden kilpailun ja oli sarjan kahdestoista.
Seuraavan kauden eli kauden 2013 de Angelis aloitti jälleen Moto2-luokassa, mutta ajoi Yhdysvaltain GP:n pääluokassa. Kausi Moto2:sessa ei tuottanut menestystä ja de Angelis oli sarjan neljästoista. Kausi 2014 alkoi jälleen Moto2:sessa, mutta Intian GP:n jälkeen de Angelis siirtyi Forward Racingin tiimiin MotoGP:hen. De Angelis on 179 senttimetriä pitkä ja painaa 70 kilogrammaa.
Käännös suomeksi
Al Yaqoub Tower

| Al Yaqoub Tower |
| --- | --- |

Tiedot
Sijainti:  Dubai, Yhdistyneet arabiemiraatit
Rakennettu:  2006–2013
Käyttötarkoitus:  hotelli- ja toimistorakennus
Tila:  valmis
Tekniset tiedot
Kerroksia:  69
Korkeus
Antenni:  328 m
Kattokorkeus:  328 m
Ylin kerros:  293 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Al Yaqoub Tower (arab. برج اليعقوب‎, Burj al-Ya‘qūb) on Dubaissa Yhdistyneissä arabiemiraateissa sijaitseva 328 metriä korkea pilvenpiirtäjä. Torni rakennettiin vuosina 2006–2013, ja siinä on 69 kerrosta. Tornissa on hotelli ja toimistotiloja, ja se on valmistettu kokonaisuudessaan betonista.
Alle lujaa

| Alle lujaa Hero Dishonest |
| --- | --- | --- |

Studioalbumin tiedot
 Äänitetty : syksy 2012
 Julkaistu: 4. huhtikuuta 2013
 Formaatti: CD, LP
 Tyylilaji: hardcore punk, noise rock
 Kesto: 30.26
 Levy-yhtiö: If Society, Läjä Records
Hero Dishonest muut julkaisut
| Dangerous 2010 | Alle lujaa 2013 | Kaikki hajoaa 2014 |
Alle lujaa on hardcore punk -yhtye Hero Dishonestin kuudes studioalbumi. Se julkaistiin 4. huhtikuuta 2013 If Societyn ja Läjä Recordsin yhteiskustanteena. Yhdysvalloissa albumin julkaisi Peterwalkee Records.
Albumi on yhtyeen aiempaan tuotantoon nähden synkempi ja hidastemposempi kokonaisuus, sekä yhtyeen ensimmäinen täysin suomenkielinen albumi. Kappaleet käsittelevät seksiä, tekopyhyyttä, sotaa ja huumeita.
Vastaanotto

| 0 | 1 | 2 |
| --- | --- | --- |
Desibeli : 
Imperiumi : 
| Lammaszine  | positiivinen |  |
Soundi : 

Albumi sai hyvän vastaanoton. Soundin Antti Luukkanen antoi albumille neljä tähteä viidestä. Hän kuvaili albumia luonnolliseksi vanhan koulukunnan punkiksi vailla yliyrittämistä, mutta arvosti myös yhtyeen uusia puolia. Niin ikään Imperiumin Janne Rintala totesi yhtyeen näyttävän albumilla ”peräti kehittymisen merkkejä”, sekä kappaleiden olevan tunnuksenomaisia outoa huumoria viljeleviä ja kulmikkaita teoksia. Desibelin Ilkka Valpasvuo antoi albumille kolme tähteä viidestä. Hän piti solisti Pat Poonin tavasta tulkita sanoituksia yhtyeelle omaleimaisena piirteenä. Lammaszinen Jouni Parkku kehui albumia vuolaasti. Hän piti sitä suoraviivaisena ja intensiivisenä albumina, jonka hitaammatkin kappaleet täyttävät vaarallisuuden kriteerit.
Kappaleet

Kuolet sairaana, masentuneena ja vapaana – 1.02
Suomi tarvitsee peloittavan armeijan – 0.51
Systeemi ei lepää – 1.39
Itäviinaa – 1.20
Samaan junaan – 0.32
Kuolet terveenä, onnellisena ja vapaana – 1.52
Semmonen kevät – 1.12
Vain uusi kerros valkoista – 3.08
Nyt nussitaan! – 2.50
Kipu – 1.07
Yksi lisää – 2.37
Puren itseäni ettei tääkin ois unta – 7.32
Pekkaspäivä – 4.44
Kokoonpano

Pat Poon – laulu
Gangbang Style – kitara
Ronald Rogaine – basso, taustalaulu
Richard Riot – rummut
Kokoonpano > Tuotanto

Samae Koskinen – äänittäjä
Pentti Dassum – miksaaja
Ilpo Heikkinen – masteroija
Janne Martinkauppi – saksofonit
Kalle Pajamaa – kansikuva
Egor Garai – livekuva
Andrey Glinko – kansilehtisen kuvat
Amanda Swafford

Amanda Lynn Swafford (s. 30. lokakuuta 1978 Hendersonville, Pohjois-Carolina) tuli tunnetuksi Huippumalli haussa (kausi 3.) -kilpailun myötä, jossa hän sijoittui kolmanneksi. Swafford kärsii verkkokalvorappeumasta, joka voi johtaa sokeutumiseen. Swafford ilmoitti sokeutuvansa ennen kuin täyttää 30 vuotta.
Kilpailun jälkeen Swafford on tehnyt mallintöitä Levi'sille sekä vuonna 2005 hän ilmoitti harkitsevansa lastenkirjan kirjoittamista.
Aiheesta muualla

Amandan haastattelu 15. elokuuta, 2005 (Arkistoitu – Internet Archive) (englanniksi)
Amanda Swafford Internet Movie Databasessa. (englanniksi)
Angelo Balanta

Angelo Balanta
Angelo Balanta (s. 1. heinäkuuta 1990 Bogotá) on kolumbialainen jalkapalloilija. Hän aloitti ammattilaisuransa kaudella 2007–2008; sopimus Queens Park Rangersin kanssa on alustavasti voimassa vuoteen 2010.
Balantan pelipaidan numero on 36.
Alex de Minaur

| Alex de Minaur |
| --- | --- |

Henkilötiedot
Syntynyt: 17. helmikuuta 1999 (ikä 25)
Kansalaisuus:   Australia
Tennispelaaja
Pituus:  183 cm
Paino:  69 kg
Kätisyys:  oikeakätisyys
Ammattilaisena:  2015–
Palkintorahat:  13 640 460 USD
Kaksinpeli
Paras sijoitus:  9. (19.2.2024)
Turnausvoittoja:  8
Voitot/tappiot:  238–146
Grand Slam -turnauksissa
Australian avoimet:  4. kierros (2022, 2023, 2024)
Ranskan avoimet:  puolivälierät (2024)
Wimbledon:  4. kierros (2022)
Yhdysvaltain avoimet:  puolivälierät (2020)
Nelinpeli
Paras sijoitus:  58. (12.10.2020)
Turnausvoittoja:  1
Voitot/tappiot:  34–56
Aiheesta muualla
ITF
ATP
Alex de Minaur (s. 17. helmikuuta 1999) on australialainen tennispelaaja. Parhaimmillaan hän on ollut kaksinpelissä ATP-listan sijalla 9 helmikuussa 2024. Hän on voittanut urallaan seitsemän ATP-turnausta kaksinpelissä.
De Minaur teki Grand Slam -debyyttinsä Australian avoimissa saatuaan turnaukseen villin kortin. Hän kohtasi Gerald Melzerin ensimmäisellä kierroksella ja voitti viidessä erässä pelastettuaan ottelupisteen neljännessä erässä. Toisella kierroksella hän hävisi Sam Querreylle.
Vuonna 2019 de Minaur voitti Sydney Internationalissa uransa ensimmäisen ATP-mestaruuden kukistaen finaalissa Andreas Sepin erin 2-0 (7–5, 7–6(7–5)). Kesäkuussa hän voitti toisen mestaruuden Atlanta Openissa ja kolmannen Zhuhai Championships -turnauksessa. De Minaur osallistui vuoden 2019 Next Generation ATP Finals turnaukseen, jossa hän voitti lohkovaiheessa Alejandro Davidovich Fokinan, Miomir Kecmanovićin ja Casper Ruudin. De Minaur voitti Frances Tiafoen välierissä, mutta finaalissa hän hävisi italialaiselle Jannik Sinnerille.
Maaliskuussa 2023 de Minaur voitti seitsemännen ATP-mestaruuden ja uransa ensimmäisen ATP 500 -tittelinsä Meksikon avoimissa kukistamalla Tommy Paulin finaalissa. Hän palasi turnauksen jälkeen rankingin 20 parhaan joukkoon maaliskuussa 2023. Elokuussa Kanadan avoimissa de Minaur pääsi ensimmäistä kertaa ATP 1000 luokan loppuotteluun, jossa hän kohtasi Jannik Sinnerin. De Minaur hävisi erin 2-0 (6–4, 6–1).
Aiheesta muualla

Alex de Minaur ATP:n sivuilla (englanniksi)
Amanda Swisten

Amanda Swisten vuonna 2005.
Amanda Swisten (s. 20. joulukuuta 1978, New York) on yhdysvaltalainen malli ja näyttelijä.
Hänen ensimmäinen esiintymisensä oli American Pie: The Wedding -elokuvassa vuonna 2003. Sen jälkeen hän on esiintynyt esimerkiksi elokuvissa Unelmien naapuri (2004) ja Freezerburn (2005). Lisäksi hän on ollut vieraana erilaisissa televisiosarjoissa kuten Miehenpuolikkaat, Quintuplets ja Joey.
Aiheesta muualla

Wikimedia Commonsissa on kuvia tai muita tiedostoja aiheesta .
Amanda Swisten Internet Movie Databasessa. (englanniksi)
Andrew Jacobson

| 0 | 1 | 2 |
| --- | --- | --- |

Henkilötiedot
Syntymäaika: 25. syyskuuta 1985 (ikä 39)
Syntymäpaikka: Palo Alto, Kalifornia, Yhdysvallat
Pelipaikka: keskikenttä
Pituus: 188 senttimetriä
Paino: 84 kilogrammaa
Seura
Seura: Dallas
Pelinumero: 4
Junioriseurat
2003–2007: California Golden Bears
Seurat
| Vuodet | Seura | O (M) |
| 2008–2009 2009 2010 2011– | Lorient D.C. United Philadelphia Union Dallas | 0 (0) 17 (0) 25 (0) 0 (0) |
 Seurajoukkueuran tilastot kattavat vain kansalliset sarjat, päivitetty 26. helmikuuta 2011.
Andrew Jacobson (s. 25. syyskuuta 1985 Palo Alto, Kalifornia, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edustaa Major League Soccerin Dallasia.
Seurajoukkueura

Jacobson pelasi yliopistojalkapalloa Kalifornian yliopiston Berkeleyn kampuksen joukkueessa Golden Bearsissä vuosina 2003–2007. Hänet valittiin kolmesti Pacific-10-konferenssin tähdistöjoukkueeseen sekä viimeisellä kaudella Pacific-10:n vuoden pelaajaksi ja kansallisen jalkapallovalmentajaliiton NSCAA:n tähdistöjoukkueeseen.
D.C. United varasi Jacobsonin Major League Socceriin vuoden 2008 MLS SuperDraft -varaustilaisuuden toisella kierroksella numerolla 24, mutta MLS-sopimuksen solmimisen sijaan hän siirtyi Ranskan Ligue 1:n Lorientiin. Ura Ranskassa ei kuitenkaan sujunut toivotusti, sillä hän mursi jalkansa pian siirron jälkeen, eikä toivuttuaan onnistunut nousemaan seuran edustusjoukkueen pelaavaan kokoonpanoon.
Jacobson palasi Yhdysvaltoihin hänet alun perin varanneeseen D.C. Unitediin helmikuussa 2009. Hän teki MLS-debyyttinsä kauden 2009 avauskierroksella ottelussa Los Angeles Galaxyä vastaan.
Kaudeksi 2010 Jacoboson siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa, ja kaudeksi 2011 Dallasiin.
Maajoukkueura

Jacobson kuului Yhdysvaltain futsalmaajoukkueeseen vuoden 2008 MM-kilpailuissa ja pelasi joukkueen kaikissa neljässä ottelussa.
Aiheesta muualla

Kuvia tai muita tiedostoja aiheesta Andrew Jacobson Wikimedia Commonsissa
Andrew Jacobsonin esittely Dallasin sivustolla (Arkistoitu – Internet Archive) (englanniksi)
Andrew Jacobsonin esittely Major League Soccerin sivustolla (Arkistoitu – Internet Archive) (englanniksi)
23. elokuuta

23. elokuuta on gregoriaanisen kalenterin mukaan vuoden 235. päivä (236. päivä karkausvuonna). Vuodesta on jäljellä 130 päivää.
Kalentereihin aikaisemmin merkitty mätäkuu päättyi 23. elokuuta.
Nimipäivät

suomalainen kalenteri: Signe, Varma
suomenruotsalainen kalenteri: Signe, Signhild
ortodoksinen kalenteri: Reino
pohjoissaamenkielinen kalenteri: Sivnne
vanhemmissa kalentereissa: Anastasius, Ehrnfried, Sakeus, Simphron, Zacharias, Zacheus, Zachäus
Tapahtumia

1305 – Skotlantilainen vapaustaistelija William Wallace teloitettiin.
1514 – Osmanit voittivat Persian safavidit Čalderanin taistelussa.
1541 – Ranskalainen tutkimusmatkailija Jacques Cartier nousi maihin Québecin lähellä kolmannella tutkimusmatkallaan Kanadaan.
1833 – Orjuus lakkautettiin brittien siirtomaissa.
1839 – Britit valloittivat Hongkongin.
1889 – Ensimmäinen langaton viesti laivasta rannikolle otettiin vastaan.[lähde? ]
1890 – São Paulon pörssi, Bovespa, perustettiin. Pörssi on 2000-luvun alussa Latinalaisen Amerikan suurin.
1914 – Ensimmäinen maailmansota: Japani julisti sodan Saksalle ja pommitti Qingdaon kaupunkia Kiinassa.
1921 – Feisal ibn Hussein kruunattiin Irakin kuninkaaksi.
1939 – Neuvostoliitto ja Saksa allekirjoittivat Molotov–Ribbentrop-sopimuksen.
1942 – Iin seurakunnan Pyhän Laurentiuksen kirkko paloi salaman sytyttämänä.
1944 – Romania antautui venäläisille.
1954 – Ilmailu: Lockheed C-130 Hercules -monitoimilentokoneen ensilento.
1960 – Päiväntasaajan Guineassa pyydystettiin maailman suurin sammakko (3,3 kg).[lähde? ]
1973 – Epäonnistunut pankkiryöstö Tukholmassa johti viisi päivää kestäneeseen pankkivankkidraamaan. Tapauksen johdosta syntyi käsite "Tukholma-syndrooma".
1976 – Maanjäristys Kiinassa surmasi tuhansia.
1989 – Kaksi miljoonaa virolaista, latvialaista ja liettualaista muodosti maidensa läpi Baltian ketjun, jolla muistutettiin Viron, Latvian ja Liettuan miehitykseen johtaneesta Molotov-Ribbentrop-sopimuksesta ja vaadittiin maiden itsenäisyyden palauttamista.
1990 – Saddam Hussein esitteli televisiossa länsimaisia ”vieraita” (panttivankeja) estääkseen hyökkäyksen.
2008 – Suurin nykyään tunnettu Mersennen alkuluku, 243 112 609 − 1, löydettiin.
2011 – Libyan johtaja Muammar Gaddafi syrjäytettiin vallasta.